**Ministru kabineta noteikumu projekta „Par Ministru kabineta 2010.gada 20.jūlija noteikumu Nr.649 „Par Saprašanās memorandu starp Eiropas Komisiju un Latvijas Republikas Satiksmes ministriju par kvalitātes un drošības prasību savietojumu ar sTESTA tīklu, kas tiek nodrošināts IDABC programmas ietvaros” atzīšanu par spēku zaudējušiem” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014.gada 3.novembra sēdes protokola Nr.59, 42.§ 3.punkts, kas paredz Satiksmes ministrijai pēc Saprašanās memoranda starp Eiropas Savienību un Latvijas Republikas Satiksmes ministriju par kvalitātes un drošības prasību savietojumu ar TESTA-ng tīklu, kas izveidots ISA programmā parakstīšanas, sagatavot tiesību akta projektu, paredzot atzīt par spēku zaudējušiem Ministru kabineta 2010.gada 20.jūlija noteikumus Nr.649 "Par Saprašanās memorandu starp Eiropas Komisiju un Latvijas Republikas Satiksmes ministriju par kvalitātes un drošības prasību savietojumu ar sTESTA tīklu, kas tiek nodrošināts IDABC programmas ietvaros" (turpmāk – MK noteikumi Nr.649). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK noteikumu Nr.649 2.punktu un Elektronisko sakaru likuma 5.panta pirmās daļas 5.punktu, Satiksmes ministrija ir atbildīga par nacionālā pieslēguma nodrošināšanu sTESTA (*Secure Trans-European Services for Telematics between Administrations*) tīklam, kas ir datu pārraides tīkla risinājums informācijas apmaiņai starp valstu administrācijām Eiropā.Ministru kabineta 2014.gada 3.novembra sēdes slēgtajā daļā tika pieņemts lēmumus (protokols Nr.59, 42.§) apstiprināt jaunu Saprašanās memorandu „Saprašanās memorands starp Eiropas Savienību un Latvijas Republikas Satiksmes ministriju par kvalitātes un drošības prasību savietojumu ar TESTA-ng tīklu, kas izveidots ISA programmā” (turpmāk – saprašanās memorands), kuru satiksmes ministrs parakstīja 2014.gada 4.novembrī.TESTA-ng (*Trans-European Services for Telematics between Administrations – next generation*) ir projekts, kas izstrādāts tīkla pakalpojuma formā, pamatojoties uz Eiropas Parlamenta un Padomes 2009.gada 16.septembra lēmuma Nr.922/2009/EK par Eiropas valstu pārvaldes iestāžu sadarbspējas risinājumiem (ISA) (turpmāk – Lēmums Nr. 922/2009/EK) 3.pantu, lai atbalstītu kopīga labuma projektus atbilstoši Lēmumam Nr.922/2009/EK un nodrošinātu drošu un uzticamu komunikāciju platformu datu apmaiņai starp valsts pārvaldes iestādēm. TESTA-ng seko sTESTA tīkla pakalpojumam, kas tika izveidots IDABC (*Interoperable Delivery of European eGovernment Services to public Administrations, Businesses and Citizens*) programmā, kuras darbība tika izbeigta 2009.gada 31.decembrī. Tai sekoja ISA (*Interoperability Solutions for European Public Administrations*) programma.Noteikumu projekts paredz atzīt par spēku zaudējušiem MK noteikumus Nr.649, jo līdz ar TESTA-ng tīkla darbības uzsākšanu, sTESTA tīkla darbība tiek pārtraukta, līdz ar to spēku zaudē arī saprašanās memorands par sTESTA tīklu. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteiktas valsts pārvaldes iestādes un valsts kapitālsabiedrības. sTESTA tīklam pašreiz pieslēgtas 10 institūcijas: Eiropas Elektronisko sakaru regulatoru iestādes (BEREC) birojs, Patērētāju tiesību aizsardzības centrs, VAS „Ceļu satiksmes drošības direkcija” centrālais birojs, Ārlietu ministrijas Stratēģiskās nozīmes preču eksporta kontroles nodaļa, Latvijas Republikas Prokuratūras Noziedzīgi iegūto līdzekļu legalizācijas novēršanas dienests, Valsts ugunsdzēsības un glābšanas dienests, Pilsonības un migrācijas lietu pārvalde, Valsts policijas Kriminālistikas pārvalde, VSIA „Autotransporta direkcija", Veselības obligātās apdrošināšanas valsts aģentūra. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Lēmums Nr.922/2009/EK, ko piemēro no 2010.gada 1.janvāra līdz 2015.gada 31.decembrim.2010.gada 23.jūlijā tika parakstīts Saprašanās memorands starp Eiropas Komisiju un Latvijas Republikas Satiksmes ministriju par kvalitātes un drošības prasību savietojumu ar sTESTA tīklu, kas tiek nodrošināts IDABC programmas ietvaros. Ievērojot to, ka sTESTA tīkls 2016.gada 29.februārī ir pārslēgts uz TESTA-ng tīklu un ir parakstīts saprašanās memorands par tā darbību, saprašanās memorands par sTESTA tīklu zaudē aktualitāti. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

Anotācijas III, IV sadaļa, V sadaļas 1.un 2.tabula,VI un VII sadaļa – projekts šo jomu neskar.

Iesniedzējs:

satiksmes ministrs U.Augulis

Vīza:

valsts sekretārs K.Ozoliņš

02.03.2016. 10:33

628

Birjukovska 67028357

elita.birjukovska@sam.gov.lv